கேள்வி: நாராயண் சுப்பாராவ் ஹார்திகர் - சேவா தளம் குறித்து விரிவாக சொல்லுங்கள்.
பதில்: 1923 இல் காங்கிரசின் காக்கிநாடா கூட்டத்தைத் தொடர்ந்து சேவா தளம் 1923 இல் உருவாக்கப்பட்டது. ஜவகர்லால் நேரு இவரை ஆதரித்த போதிலும், அமைப்பு போன்ற ஒரு போராட்டக் குழுவை உருவாக்கும் யோசனை காங்கிரசுகாரரிடமிருந்து பெரும் எதிர்ப்பை எதிர்கொண்டது. அது கட்சிக்குள் பொதுமக்கள் அதிகாரம் அதிகரிக்க வழிவகுக்கும் என்று அஞ்சியது. மேலும், அது அகிம்சை கொள்கைக்கு முரணானது என்று வாதிடபட்டது. உப்புச் சத்தியாகிரகம் சேவா தளம் ஒரு முக்கிய பங்கைக் கொண்டிருந்தது. பொதுமக்கள் மறியல் மற்றும் புதிய உறுப்பினர்களை காங்கிரசு கட்சியில் சேர்ப்பதற்கும் வழிவகுத்தது. 1934 ஆம் ஆண்டில், இயக்கம் முடிவுக்கு வந்ததும், காலனித்துவ அதிகாரிகள் காங்கிரசு மற்றும் அதன் அமைப்புகளின் மீதான தடையை நீக்கியதும், அவர்கள் தொடர்ந்து சேவா தளத்திற்கு தடை விதித்ததில் இருந்து, ஒத்துழையாமை இயக்கத்தில் தளத்தின் முக்கியத்துவத்தை அறிய முடியும். சேவ தளம் காங்கிரசின் மைய தன்னார்வ அமைப்பாக மாறியதுடன், தன்னார்வலர்களுக்கு உடல் பயிற்சி அளிப்பதில் கவனம் செலுத்தியதுடன், வகுப்புவாத நட்பை வளர்ப்பதில் பணியாற்றியது.
கேள்வி: நாராயண் சுப்பாராவ் ஹார்திகர் - சுதந்திரத்திற்குப் பிறகு பற்றி தகவல் சொல்.
பதில்: இவர், கட்டபிரபாவில் கர்நாடக சுகாதார நிறுவனத்தைக் உருவாக்க உதவினார். 1952 முதல் 1962 வரை இரண்டு முறை மாநிலங்களவை உறுப்பினரக இருந்த இவருக்கு 1958 இல் பத்ம பூசண் கௌரவம் வழங்கப்பட்டது. இவர், 26 ஆகத்து 1975 இல் இறந்தார். இவரது பிறந்த நூற்றாண்டு விழாவை நினைவுகூரும் வகையில், இந்திய அஞ்சல் துறை 1989 ஆம் ஆண்டில் ஒரு நினைவுத் தபால்தலை வெளியிட்டது.